Komisjoni määrus (EMÜ) nr 2507/91,

20. august 1991,

teatavate kaupade klassifitseerimise kohta koondnomenklatuuri

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 2242/91, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas nimetatud kaupade klassifitseerimist käsitlevad meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida vastavate 2. veerus näidatud CN-koodide alla;

käesoleva määrusega ettenähtud meetmed on kooskõlas tariifi- ja statistikanomenklatuuri komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 20. august 1991

Komisjoni nimel

komisjoni liige

Karel Van Miert

[1] EÜT L 256, 7.9.1987, lk 1.

[2] EÜT L 204, 27.7.1991, lk 21.

--------------------------------------------------

LISA

Kauba kirjeldus | Klassifikatsioon CN-kood | Põhjendus |

| |

(1) | (2) | (3) |

1. | Varrukateta ühes tükis rõivas (100 % puuvilla), mis katab nii keha üla- kui alaosa ja mõlemat jalga eraldi ning ulatub veidi põlvest allapoole. Puusa kõrgusel on sisetaskud. Rõivas, mis on vöökohast läbi lõigatud, on eest osaliselt avatav ja nööpidega parem pool üle vasaku suletav. (Vt foto nr 458) | 62044200 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, CN-koodide 6204 ja 62044200 sõnastusega ning CN-koodide 62044100-62044990 selgitavate märkustega. |

2. | Ühes tükis rõivas (100 % puuvilla), mis on vöökohast kroogitud, katab nii keha üla- kui alaosa ja mõlemat jalga eraldi ning ulatub veidi põlvest allapoole. Rõival on lühikesed varrukad, puusa kõrgusel kaks sisetaskut ja rinnal üks pealeõmmeldud tasku. Rõivas on kraega ning eest osaliselt avatav ja nööpidega parem pool üle vasaku suletav. (Vt foto nr 457) | 62114290 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6 ning CN-koodide 6211, 621142 ja 62114290 sõnastusega. |

3. | Lühikeste varrukatega ühes tükis rõivas (100 % sünteeskiude), mis katab keha ülaosa ja alaosa kuni pahkluudeni ning mõlemat jalga eraldi ja millel on puusa kõrgusel sisetaskud. Rõivas on kraega ning eest osaliselt avatav ja nööpidega parem pool üle vasaku suletav. Selle rõiva juurde kuulub samast materjalist seotav vöö. (Vt foto nr 456) | 62114390 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6 ning CN-koodide 6211, 621143 ja 62114390 sõnastusega. |

+++++ TIFF +++++

--------------------------------------------------